
ΑΝΑΚΟΙΝΩΣΗ 

ΝΕΟΚΥΠΡΙΑΚΟΥ  ΣΥΝΔΕΣΜΟΥ  ΣΕ  ΣΧΕΣΗ  ΜΕ  ΤΗΝ  ΔΙΑΚΟΠΗ  ΤΩΝ  ΔΙΑΠΡΑΓΜΑΤΕΥΣΕΩΝ 

Η  απόφαση  του  Προέδρου  Αναστασιάδη  να  διακόφει  τις  διαπραγματεύσεις  με  την  τ/κη 
πλευρά  προκαλεί  σοβαρή  ανησυχία  παρόλο  που  γίνεται  αντιληπτό  ότι  πρόκειται  στην  ουσία 
για  αναστολή  των  συνομιλιών.  Δεν  θέλουμε  να  διανοηθούμε  ότι  η  απόφαση  του  Προέδρου 
είναι  εγκατάλειψη  ή  διακοπή  των  συνομιλιών  με  πρόσχημα  τις  παραβιάσεις  της  Κυπριακής 
ΑΟΖ.  Ανησυχία  προκαλεί  και  το  γεγονός  ότι  η  απόφαση  αυτή  έχει  και  την  ομόφωνη 
υποστήριξη  όλων  των  αρχηγών  όλων  των  κομμάτων,  κυρίως  αυτών  που  θέλουν  λύση. 

Είναι  βέβαια,  κατανοητή  και  δικαιολογημένη  κάποια  αντίδραση  διαμαρτυρίας  από  τον 
Πρόεδρο  της  Κυπριακής  Δημοκρατίας  για  τις  ενέργειες  της  Τουρκίας  στις  νότιες  θάλασσες  της 
χώρας  και  σωστά  προβαίνει  σε  διαβήματα  και  καταγγελίες  προ  όλους  τους  εταίρους  μας  και 
σε  όλα  τα  διεθνή  βήματα  που  είναι  προσιτά. 

Ωστόσο  την  ώρα  που  γίνετε  αντιληπτό  ότι  ο  στόχος  της  Τουρκίας  είναι  να  βοηθηθεί  ο  κύριος 
Έρογλου  να  μετατρέψει  σε  αντικείμενο  των  συνομιλιών  τις  εξελίξεις  στην  Κυπριακή  ΑΟΖ, 
δίνοντας  έτσι  στην  Τουρκία  την  ευκαιρία  να  εξυπηρετήσει  τα  δικά  της  συμφέροντα,  την  ίδια 
στιγμή  ο  Πρόεδρος  Αναστασιάδης  δίνει  στην  Τουρκία  την  ευκαιρία  να  «ξεγλιστρήσει»  και  να 
μπει  στο  παιχνίδι  τις  επίρριψης  ευθυνών.  Και  αυτό  γιατί  αυτή  την  στιγμή  εκείνο  που  την  καίει 
και  αποτελεί  την  βασική  της  προτεραιότητα  είναι  το  Κουρδικό  και  όχι  το  Κυπριακό,  γιατί  ο 
κίνδυνος  για  την  Τουρκία  να  βρει  μπροστά  της  τα  τρία  από  τα  τέσσερα  κομμάτια  των 
Κούρδων  προβάλλει  επικίνδυνα  στο  προσκήνιο.  Τούτο,  σε  συνδυασμό  με  την  ανάγκη  που 
έχουν  οι  Αγγλοαμερικανοί  να  δουν  τις  χερσαίες  δυνάμεις  της  Τουρκίας  αντιμέτωπες  των 
Τζιχατιστών,  εκμηδενίζει  τις  πιθανότητες  η  αναστολή  των  συνομιλιών  να  έχει  οποιοδήποτε 
ουσιαστικό  αποτέλεσμα.  Ακόμα  δυσκολεύει  και  τον  νέο  απεσταλμένο  των  ΗΕ  ο  όποιος  ήρθε 
με  προσδοκίες  και  νέες  ίσως  ιδέες. 

Εκφράζουμε  την  ελπίδα  ότι  θα  επανέλθει  η  ψυχραιμία  και  ο  ορθολογισμός  στην  πολιτική 
ηγεσία  και  να  ανταποκριθεί  θετικά  και  εποικοδομητικά  στην  πρόθεση  του  κ.  Άιντεν  να 
προσεγγίσει  την  Τουρκία,  όπως  δήλωσε,  και  να  βρεθεί  μια  φόρμουλα  σύντομα  για  την 
απρόσκοπτη  και  παραγωγική  συνέχιση  των  δικοινοτικών  διαπραγματεύσεων  ως 
της  μόνης  ρεαλιστικής  διαδικασίας  για  τερματισμό  της  τουρκικής  κατοχής  και  επανένωσης 
της  χώρα  μας. 

